《君子行》
明代·李孙宸

君子秉明哲，不受世垢氛。廉隅防缺折，坚白慎淄磷。

枉直一以混，寻尺宁言伸。仲尼千秋圣，富贵如浮云。

矫矫龙神性，何能为人驯。卓哉鲁连子，长揖谢千金。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。